دونیا-دا کروناویروسا یولوخان‌لارین سایی سون گون عرضینده 152 مین‌دن چوخ آرتیب.
بو باره‌ده دونیا ساغلیق تشکیلاتی‌نین گونده‌لیک راپوروندا دئییلیر.
معلوماتا اساساً، اؤتن گون عرضینده 152 مین 323 نفر یئنی کروناویروسا یولوخوب، 4025 نفر ایسه دونیاسینی دییشیب. یولوخان‌لارین عمومی سایی 8 میلیون 860 مین 331، اؤلن‌لرین ایسه 465 مین 740 نفره چاتیب.
ان چوخ یولوخما و اؤلوم حال‌لاری گونئی و قوزیی امریکا-دا قئیده آلینیب – 4 میلیون 370 مین 519 یولوخما و 221 مین 771 اؤلوم حالی.
ایکینجی یئرده آوروپا بولگه سی قرارلاشیب. بورادا یولوخان‌لارین سایی 2 میلیون 543 مین 778، اؤلن‌لرین سایی ایسه 193 مین 366 نفره چاتیب.
اوچونجو یئری باتی ساکیت اقیانوس بولگه سی توتور، بورادا عمومی‌لیکده 914 مین 518 یولوخما و 20 مین 531 اؤلوم حالی قئیده آلینیب.
قئید ائدک کی، دونیا ساغلیق تشکیلاتی‌نین راپورو یالنیز رسمی گؤستریجی‌لر اساسیندا حاضرلانیر.
